Ζόλταν της Ουγγαρίας

Ο **Ζόλταν της Ουγγαρίας** (Ουγγρική γλώσσα: *"Zolta"*, 880/903 - περί το 950) καταγράφεται από τα Ουγγρικά Χρονικά ως ο τρίτος Μέγας Πρίγκιψ της Ουγγαρίας, διαδέχθηκε τον πατέρα του Άρπαντ (907). Δεν υπάρχουν άλλες πηγές οι οποίες να τον καταγράφουν ως βασιλέα, ωστόσο ήταν ο προπάτορας όλων των βασιλέων από τον Οίκο των Άρπαντ που βασίλευσαν στην Ουγγαρία μετά το 955.

## Βιογραφία

Η κύρια πηγή σχετικά με τον Ζόλταν ήταν τα *"Ουγγρικά Χρονικά"* που έγραψε Ανώνυμος συγγραφέας στα τέλη του 12ου αιώνα. Ο Ζόλταν σύμφωνα με την ίδια πηγή ήταν ο μόνος γιος του Άρπαντ, Μεγάλου Πρίγκιπα της Ουγγαρίας. Ο Βυζαντινός αυτοκράτορας ιστορικός Κωνσταντίνος Ζ΄ ο Πορφυρογέννητος που έζησε την ίδια εποχή καταγράφει τον *"Ζάλτα"* ως τέταρτο γιο του Άρπαντ. Σύμφωνα με τον Ανώνυμο ο Ζόλταν γεννήθηκε μετά το 903, την χρονιά που ο πατέρας του πραγματοποίησε δεύτερη εκστρατεία εναντίον του Μενούμορουτ. Ο τελευταίος ήταν ένας από τους αντιπάλους των Ούγγρων στην Ουγγρική κατάκτηση της λεκάνης των Καρπαθίων. Ο Μενούμορουτ αναγκάστηκε να παραδοθεί και να δώσει την κόρη του σύζυγο στον Ζόλταν (904-905). Με τον θάνατο του Μενούμορουτ ο Ζόλταν κληρονόμησε τον πεθερό του, ανατολικά του ποταμού Τίσα όπου σύμφωνα με τον Ανώνυμο κατοικούσαν Χάζαροι. Ο Ζόλταν ήταν σύμφωνα με τον Ανώνυμο ανήλικος όταν διαδέχθηκε τον πατέρα του (907), στα τέλη της βασιλείας του παραιτήθηκε υπέρ του υιού του Τάκσονυ της Ουγγαρίας και πέθανε *"το τρίτο έτος της βασιλείας του γιου του"*.

Οι περισσότεροι ιστορικοί ωστόσο αμφισβητούν έντονα τις πληροφορίες του Ανώνυμου σχετικά με την ζωή του Ζόλταν. Ο Ούγγρος ιστορικός Γκιούλα Κρίστο έγραψε ότι γεννήθηκε γύρω στο 880. Ο συνάδελφος του Αλεξάντερ Μαντγεάρου αντίστοιχα έγραψε ότι γεννήθηκε πολύ πριν το 903 ή γάμος του έγινε πολύ μετά το 904. Η ταυτότητα του πεθερού του Ζόλταν αποτελεί επίσης θέμα διαφωνίας για τους ιστορικούς, ο Μεσαιωνολόγος Παλ Ένγκελ έγραψε ότι ήταν μια από τις *"φανταστικές μορφές"* του Ανώνυμου. Ο ιστορικός Τσάρλς Ρ. Μπόουλους έγραψε ότι ήταν ηγεμόνας της Μοραβίας και ο γάμος του Ζόλταν με την κόρη του αποτελούσε το τέλος της *"Μεγάλης Μοραβίας"*. Ο Μεσαιωνολόγος Τούντορ Σαλαγκεάν αναφέρει επίσης ότι ο Μενούμορουτ υπήρξε πραγματικό πρόσωπο και ηγεμόνας κάποιου δουκάτου που κατοικήθηκε τον 9ο-10ο αιώνα από Ρουμάνους, Σλάβους και άλλους λαούς. Η δήλωση του Ανώνυμου ότι ο Ζόλταν διαδέχθηκε τον πατέρα του αμφισβητείται επίσης. Ο ιστορικός Σάντορ Τοθ γράφει ότι αποκλείεται σαν τέταρτος γιος να διαδέχθηκε τον πατέρα του αφού είχαν προηγηθεί οι τρεις μεγαλύτεροι αδελφοί του. Ο Κρίστο και άλλοι Ούγγροι χρονικογράφοι έγραψαν ότι ο Ανώνυμος εισήγαγε σκόπιμα την βασιλεία του Ζόλταν επειδή γνώριζε ότι ήταν ο προπάτορας όλων των Ούγγρων βασιλέων του Οίκου του Άρπαντ.

## Παραπομπές



## Πηγές

*Anonymus, Notary of King Béla: The Deeds of the Hungarians (Edited, Translated and Annotated by Martyn Rady and László Veszprémy) (2010). In: Rady, Martyn; Veszprémy, László; Bak, János M. (2010); Anonymus and Master Roger; CEU Press.
*Constantine Porphyrogenitus: De Administrando Imperio (Greek text edited by Gyula Moravcsik, English translation by Romillyi J. H. Jenkins) (1967). Dumbarton Oaks Center for Byzantine Studies. 
*Bowlus, Charles R. (1994). Franks, Moravians and Magyars: The Struggle for the Middle Danube, 788–907. University of Pennsylvania Press. 
*Engel, Pál (2001). The Realm of St Stephen: A History of Medieval Hungary, 895–1526. I.B. Tauris Publishers. 
*Madgearu, Alexandru (2005). The Romanians in the Anonymus Gesta Hungarorum: Truth and Fiction. Romanian Cultural Institute, Center for Transylvanian Studies. 
*Sălăgean, Tudor (2005). "Romanian Society in the Early Middle Ages (9th–14th Centuries AD)". In Pop, Ioan-Aurel; Bolovan, Ioan (eds.). History of Romania: Compendium. Romanian Cultural Institute (Center for Transylvanian Studies). σσ. 133–207. 
*Tóth, Sándor László (1994). "Zaltas". In Kristó, Gyula; Engel, Pál; Makk, Ferenc (eds.). Korai magyar történeti lexikon (9-14. század) [=Encyclopedia of the Early Hungarian History (9th-14th centuries)] (in Hungarian). Akadémiai Kiadó. σ. 741.

Κατηγορία:Οίκος των Άρπαντ
Κατηγορία:Βασιλείς της Ουγγαρίας